CELEX: 52013PC0728
Language: mt
Date: 2013-10-24
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fil-Kunsill Konġunt imwaqqaf permezz tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea fuq naħa, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, fuq in-naħa l-oħra, li temenda l-Artikolu 15(7) tal-Protokoll Nru 3 tal-Ftehim imsemmi rigward id-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva

|
			
		
		
		52013PC0728
		
			Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fil-Kunsill Konġunt imwaqqaf permezz tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea fuq naħa, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, fuq in-naħa l-oħra, li temenda l-Artikolu 15(7) tal-Protokoll Nru 3 tal-Ftehim imsemmi rigward id-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva /* COM/2013/0728 final - 2013/0348 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-projbizzjoni tar-rifużjoni tad-dazji
doganali hija stipulata fl-Artikolu 15 tal-Protokoll Nru 3 li jinsab
mehmuż mal-Ftehim ta' Assoċjazzjoni bejn il-KE u l-Organizzazzjoni
għal-Liberazzjoni tal-Palestina (OLP), hekk kif ġie emendat
bid-Deċiżjoni Nru 1/2009 tal-Kunsill Konġunt UE-OLP
tal-24 ta' Ġunju 2009[1].
Il-paragrafu 7 tiegħu jipprevedi perjodu tranżitorju marbut
mal-applikazzjoni sħiħa tal-projbizzjoni tar-rifużjoni tad-dazji
mix-xatt tal-Punent u l-istrixxa ta' Gaża u jagħti lil dan is-sieħeb
il-possibbiltà li jagħti rifużjoni tad-dazji lill-esportaturi jew
lill-operaturi ekonomiċi tiegħu matul dan il-perjodu.
Dan il-perjodu tranżitorju skada
fil-31 ta' Diċembru 2009. Għaldaqstant,
l-Artikolu 15(7) jistipula l-possibbiltà li din id-dispożizzjoni
tiġi eżaminata mill-ġdid bi ftehim komuni.
Abbażi ta' talba min-naħa tal-OLP,
fl-2010 il-Kummissjoni pproponiet li t-tul ta' żmien tal-applikazzjoni ta'
din id-dispożizzjoni jiġi estiż
sal-31 ta' Diċembru 2012[2].
Madankollu, il-Kumitat Konġunt UE-OLP qatt ma adotta din
id-deċiżjoni. L-OLP talbet, permezz tat-talba bil-miktub
tas-6 ta' Diċembru 2012, estensjoni ġdida tat-tul ta'
żmien tal-applikazzjoni ta' din id-dispożizzjoni għal perjodu
ta' erba' snin. 
F'konformità mal-Artikolu 39
tal-Protokoll Nru 3, id-dispożizzjonijiet tal-Protokoll imsemmi
jistgħu jiġu emendati b'deċiżjoni tal-Kumitat Konġunt.
It-test tad-deċiżjoni jemenda
d-dispożizzjoni li hemm fl-Artikolu 15(7). 
Il-partijiet qablu li jestendu l-applikazzjoni
tal-Artikolu 15(7) b'sitt snin, b'effett
mill-1 ta' Jannar 2010, sabiex jassiguraw iċ-ċarezza,
il-previdibbiltà ekonomika għal terminu twil u s-sigurtà ġuridika
għall-operaturi ekonomiċi kif ukoll biex jiżguraw il-koerenza
mat-talbiet simili li jsiru minn pajjiżi Mediterranji oħra u sabiex
jirregolarizzaw ukoll il-perjodu kopert mill-proposta tal-Kummissjoni b'segwitu
għat-talba inizjali tal-OLP.
Bil-għan li din id-deċiżjoni
tiġi adottata formalment, intlaħaq qbil, fil-qafas tal-grupp ta'
ħidma Pan-Ewro-Med, li l-kontenut ta' din id-deċiżjoni se jibda
japplika mill-1 ta' Jannar 2010.
2.           RIŻULTATI TA’
KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Il-partijiet interessati ġew ikkonsultati
fil-qafas tal-grupp ta' ħidma Pan-Ewro-Med u tal-Kumitat tal-Kodiċi
Doganali – taqsima dwar l-oriġini.
Ma kienx meħtieġ li wieħed
jirrikorri għal għarfien espert estern.
Ma kienx meħtieġ li wieħed
jirrikorri għall-valutazzjoni tal-impatt billi l-adattamenti proposti huma
ta' natura teknika u ma jolqtux is-sustanza tal-protokoll fuq ir-regoli dwar
l-oriġini li jinsabu fis-seħħ bħalissa.
3.           L-ELEMENTI
ĠURIDIĊI TAL-PROPOSTA
Id-dispożizzjoni emendata dwar
ir-refużjoni għandha tiġi applikata b'mod retroattiv
mill-1 ta' Jannar 2010.
Il-bażi ġuridika tal-emenda ta' din
id-dispożizzjoni hija l-ewwel subparagrafu tal-Artikolu 207(4),
flimkien mal-Artikolu 218(9) tat-Trattat dwar il-Funzjonament tal-Unjoni Ewropea.
Din il-proposta taqa' fil-kompetenza
esklussiva tal-Unjoni. Għalhekk il-prinċipju tas-sussidjarjetà ma
japplikax.
Strument propost: deċiżjoni
tal-Kunsill.
2013/0348 (NLE)
Proposta għal
DEĊIŻJONI TAL-KUNSILL
dwar il-pożizzjoni tal-Unjoni Ewropea
fil-Kunsill Konġunt imwaqqaf permezz tal-Ftehim ta' Assoċjazzjoni
Ewro-Mediterranju Interim dwar il-kummerċ u l-kooperazzjoni bejn
il-Komunità Ewropea fuq naħa, u l-Organizzazzjoni għal-Liberazzjoni
tal-Palestina (OLP) li taġixxi f'isem l-Awtorità Palestinjana tax-xatt
tal-Punent u tal-istrixxa ta' Gaża, fuq in-naħa l-oħra, li
temenda l-Artikolu 15(7) tal-Protokoll Nru 3 tal-Ftehim imsemmi
rigward id-definizzjoni tal-kunċett ta' "prodotti
oriġinarji" u l-metodi ta' kooperazzjoni amministrattiva
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4), flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Protokoll Nru 3
tal-Ftehim ta' Assoċjazzjoni Ewro-Mediterranju Interim dwar
il-kummerċ u l-kooperazzjoni bejn il-Komunità Ewropea fuq naħa, u
l-Organizzazzjoni għal-Liberazzjoni tal-Palestina (OLP) li taġixxi
f'isem l-Awtorità Palestinjana tax-xatt tal-Punent u tal-istrixxa ta'
Gaża, fuq in-naħa l-oħra[3],
minn hawn 'il quddiem imsejjaħ "il-Ftehim", hekk kif emendat
bid-Deċiżjoni Nru 1/2009 tal-Kumitat Konġunt UE-OLP
tal-24 ta' Ġunju 2009[4],
jirrigwarda d-definizzjoni tal-kunċett ta' "prodotti
oriġinarji" u l-metodi ta' kooperazzjoni amministrattiva.
(2)       L-Artikolu 15
tal-Protokoll Nru 3 fih projbizzjoni ġenerali tar-rifużjonijiet
jew tal-eżenzjonijiet tad-dazji doganali għall-materjali mhux
oriġinarji li jiġu applikati fil-manifattura ta' prodotti
oriġinarji. Madankollu, dan l-Artikolu jipprevedi, fil-paragrafu 7
tiegħu, li sal-31 ta' Diċembru 2009 tista' tiġi
applikata rifużjoni jew eżenzjoni parzjali taħt ċerti
kundizzjonijiet.
(3)       Abbażi ta' talba
min-naħa tal-OLP, fl-2010 il-Kummissjoni pproponiet li t-tul ta'
żmien tal-applikazzjoni tal-Artikolu 15 tal-Protokoll Nru 3
tal-Ftehim jiġi estiż sal-31 ta' Diċembru 2012[5]. Madankollu, il-Kumitat
Konġunt UE-OLP qatt ma adotta din id-deċiżjoni. 
(4)       Sabiex tiġi ggarantita
ċ-ċarezza u biex jiġu żgurati l-prevedibbiltà ekonomika
għal terminu twil u s-sigurtà ġuridika għall-operaturi
ekonomiċi u sabiex jiġi rregolat ukoll il-perjodu kopert
mill-proposta tal-Kummissjoni, il-partijiet qablu li jtawlu l-applikazzjoni
tal-Artikolu 15(7) b'sitt snin, b'effett
mill-1 ta' Jannar 2010.
(5)       Għaldaqstant,
f'konformità mal-Artikolu 39 tal-Protokoll Nru 3, il-Kumitat
Konġunt imwaqqaf permezz tal-Ftehim għandu jiddeċiedi li jemenda
l-Protokoll.
(6)       Konsegwentement, fil-Kumitat
Konġunt l-Unjoni Ewropea għandha tadotta l-pożizzjoni definita
fl-abbozz ta' deċiżjoni hawn mehmuż,
ADOTTA DIN ID-DEĊIŻJONI:
Artikolu 1
Il-pożizzjoni li se tadotta l-Unjoni
Ewropea fil-Kunsill ta' Assoċjazzjoni mwaqqaf permezz tal-Ftehim ta' Assoċjazzjoni
Ewro-Mediterranju Interim dwar il-kummerċ u l-kooperazzjoni bejn
il-Komunità Ewropea fuq naħa, u l-Organizzazzjoni għal-Liberazzjoni
tal-Palestina (OLP) li taġixxi f'isem l-Awtorità Palestinjana tax-xatt
tal-Punent u tal-istrixxa ta' Gaża, fuq in-naħa l-oħra, f'dak li
jirrigwarda l-emenda tal-Artikolu 15(7) tal-Protokoll Nru 3 rigward
id-definizzjoni tal-kunċett ta' "prodotti oriġinarji" u
l-metodi ta' kooperazzjoni amministrattiva, bil-għan li tiġi
estiża l-applikazzjoni tad-dispożizzjoni msemmija, hija definita
fl-abbozz ta' deċiżjoni tal-Kumitat Konġunt hawn mehmuż.
Artikolu 2
Id-deċiżjoni
tal-Kumitat Konġunt hija ppubblikata f'Il-Ġurnal Uffiċjali
tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz ta'
DEĊIŻJONI NRU […] TAL-KUMITAT KONĠUNT UE-OLP
ta’ [...]
li
temenda l-Artikolu 15(7) tal-Protokoll Nru 3 tal-Ftehim ta'
Assoċjazzjoni Ewro-Mediterranju Interim dwar il-kummerċ u
l-kooperazzjoni bejn il-Komunità Ewropea fuq naħa, u l-Organizzazzjoni
għal-Liberazzjoni tal-Palestina (OLP) li taġixxi f'isem l-Awtorità
Palestinjana tax-xatt tal-Punent u tal-istrixxa ta' Gaża, fuq in-naħa
l-oħra,
rigward id-definizzjoni tal-kunċett ta' "prodotti
oriġinarji"
u l-metodi ta' kooperazzjoni amministrattiva
IL-KUMITAT KONĠUNT,
Wara li kkunsidra l-Ftehim ta'
Assoċjazzjoni Ewro-Mediterranju Interim dwar il-kummerċ u
l-kooperazzjoni bejn il-Komunità Ewropea fuq naħa, u l-Organizzazzjoni
għal-Liberazzjoni tal-Palestina (OLP) li taġixxi f'isem l-Awtorità
Palestinjana tax-xatt tal-Punent u tal-istrixxa ta' Gaża, fuq in-naħa
l-oħra, u b'mod partikolari l-Artikolu 39 tal-Protokoll Nru 3
tiegħu,
Billi:
(1)                   
L-Artikolu 15(7) tal-Protokoll Nru 3 tal-Ftehim
ta' Assoċjazzjoni Ewro-Mediterranju Interim dwar il-kummerċ u
l-kooperazzjoni bejn il-Komunità Ewropea fuq naħa, u l-Organizzazzjoni
għal-Liberazzjoni tal-Palestina (OLP) li taġixxi f'isem l-Awtorità
Palestinjana tax-xatt tal-Punent u tal-istrixxa ta' Gaża, fuq in-naħa
l-oħra[6],
minn hawn 'il quddiem imsejjaħ "il-Ftehim", hekk kif emendat
bid-Deċiżjoni Nru 1/2009 tal-Kumitat Konġunt UE-OLP
tal-24 ta' Ġunju 2009[7]
jippermetti li, taħt ċerti kundizzjonijiet, ikun hemm
ir-rifużjoni jew l-eżenzjoni parzjali tad-dazji doganali jew ta'
taxxi b'effett ekwivalenti, sal-31 ta' Diċembru 2009.
(2)                   
Abbażi ta' talba min-naħa tal-OLP,
fl-2010 il-Kummissjoni pproponiet li t-tul ta' żmien tal-applikazzjoni
tal-Artikolu 15 tal-Protokoll Nru 3 tal-Ftehim jiġi estiż
sal-31 ta' Diċembru 2012[8].
Madankollu, il-Kumitat Konġunt UE-OLP qatt ma adotta din
id-deċiżjoni.
(3)                   
Sabiex tiġi ggarantita ċ-ċarezza u
biex jiġu żgurati l-prevedibbiltà ekonomika għal terminu twil u
s-sigurtà ġuridika għall-operaturi ekonomiċi u sabiex jiġi
rregolat ukoll il-perjodu kopert mill-proposta tal-Kummissjoni, il-partijiet
għall-Ftehim qablu li jtawlu l-applikazzjoni tal-Artikolu 15(7)
tal-Protokoll Nru 3 tal-Ftehim, b'sitt snin, b'effett
mill-1 ta' Jannar 2010.
(4)                   
Għalhekk, il-Protokoll Nru 3 tal-Ftehim
għandu jiġi emendat kif meħtieġ.
(5)                   
Billi l-Artikolu 15(7) tal-Protokoll
Nru 3 tal-Ftehim ma jibqax japplika
mill-31 ta' Diċembru 2009, din id-Deċiżjoni
għandha tibda tapplika mill-1 ta' Jannar 2010,
Jiddeċiedi:
Artikolu 1
L-aħħar subparagrafu tal-Artikolu 15(7)
tal-Protokoll Nru 3 tal- Ftehim ta' Assoċjazzjoni Ewro-Mediterranju
Interim dwar il-kummerċ u l-kooperazzjoni bejn il-Komunità Ewropea fuq
naħa, u l-Organizzazzjoni għal-Liberazzjoni tal-Palestina (OLP) li
taġixxi f'isem l-Awtorità Palestinjana tax-xatt tal-Punent u tal-istrixxa
ta' Gaża, fuq in-naħa l-oħra, rigward id-definizzjoni
tal-kunċett ta' "prodotti oriġinarji" u l-metodi ta'
kooperazzjoni amministrattiva, huwa sostitwit bit-test segwenti:
"Dan il-paragrafu jibqa' japplika
sal-31 ta’ Diċembru 2015 u jista’ jiġi eżaminat
mill-ġdid bi qbil komuni."
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Hija tibda tapplika
mill-1 ta' Jannar 2010.
Magħmul fi […]
                                                                       Għall-Kumitat
Konġunt
                                                                       Il-President
                                                                       […]
[1]               ĠU
L 298, 13.11.2009, p. 1.
[2]               COM(2010)166,
21.4.2010.
[3]               ĠU
L 187, 16.7.1997, p. 3.
[4]               ĠU
L 298, 13.11.2009, p. 1.
[5]               COM(2010)166,
21.4.2010.
[6]               ĠU
L 187, 16.7.1997, p. 3.
[7]               ĠU
L 298, 13.11.2009, p. 1.
[8]               COM(2010)166,
21.4.2010.